CELEX: 62007TN0044
Language: da
Date: 2007-02-16 00:00:00
Title: Sag T-44/07: Sag anlagt den 16. februar 2007 — Kaučuk mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/49
            
         Sag anlagt den 16. februar 2007 — Kaučuk mod Kommissionen
   (Sag T-44/07)
   (2007/C 82/102)
   Processprog: engelsk
   Parter
   
      Sagsøger: Kaučuk a.s. (Kralupy nad Vltavou, Den Tjekkiske Republik) (ved solicitors M. Powell og K. Kuik)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Artikel 1-3 i den anfægtede beslutning annulleres i det hele eller delvis for så vidt som de er rettet til sagsøgeren.
            
         
               —
            
            
               Subsidiært annulleres artikel 2 i den anfægtede beslutning for så vidt som den pålægger Kaučuk en bøde på 17,55 mio. EUR, og der fastsættes en væsentlig lavere bøde.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om delvis annullation af Kommissionens beslutning K (2006) 5700 endelig udg. af 29. november 2006, i sag COMP/F/38.638 — Butadien-gummi og emulsion styrenbutadien-gummi, hvorved Kommissionen fandt, at sagsøgeren sammen med andre virksomheder havde overtrådt artikel 81 EF og artikel 53 i aftalen om Det Europæiske Økonomiske Samarbejdsområde ved at indgå aftaler om prismålsætninger for produkter, fordele kunder ved hjælp af ikke-angrebsaftaler samt udveksle handelsmæssige oplysninger, om priser, konkurrenter og kunder.
   Sagsøgeren har til støtte for dens påstande gjort gældende, at Kommissionen har:
   
               —
            
            
               Begået en retlig fejl ved at henregne adfærden udvist af sagsøgerens samarbejdspartner Tavorex, en uafhængig juridisk enhed, til sagsøgeren.
            
         
               —
            
            
               Begået en fejl ved ikke på tilstrækkelig måde at godtgøre, at Tavorex var involveret i en enkelt, vedvarende overtrædelse fra november 1999 til november 2002.
            
         
               —
            
            
               Begået en åbenbar vurderingsfejl ved at antage, at de samme faktiske omstændigheder var tilstrækkelige til at bevise, at Tavorex var involveret, men utilstrækkelige til at bevise, at en anden producent var involveret.
            
         
               —
            
            
               Begået en retlig fejl ved at anvende EF's konkurrencelovgivning over for sagsøgeren og Tavorex uden at påvise en tilstrækkelig klar forbindelse mellem sagsøgeren/Tavorex, den pågældende aktivitet og Fællesskabernes område, hvilket er i strid med retspraksis vedrørende eksterritorial anvendelse af EF's konkurrencelovgivning.
            
         
               —
            
            
               Begået en åbenbar retlig fejl og foretaget en åbenbar urigtig vurdering ved at lægge til grund, at sagsøgeren gennem Tavorex begik en overtrædelse vedrørende butadien-gummi, et produkt som sagsøgeren hverken fremstiller eller sælger.
            
         
               —
            
            
               Med henblik på fastsættelsen af bøden har undladt at bevise, hvorvidt sagsøgeren gennem Tavorex begik overtrædelsen forsætligt eller uagtsomt.
            
         
               —
            
            
               Begået en åbenbar retlig fejl og foretaget en åbenbar urigtig vurdering ved ikke at anvende dens retningslinjer for bøder.